
Non  alia  exsul  visentium  oculos  maiore  misericordia  affecit. 
Meminerant  adhuc  quidam  Agrippinae  a  Tiberio,  recentior  Iu- 
liae  memoria  obversabatur  a  Claudio  pulsae.  Sed  illis  robur 
aetatis  affuerat;  laeta  aliqua  viderant  et  praesentem  saevitiam 
melioris  olim  fortunae  recordatione  allevabant.  Huic  primum  nup- 
tiarum  dies  loco  funeris  fuit3  deductae  in  domum,  in  qua  nihil 
nisi  luctuosum  haberet,  erepto  per  venenum  patre  et  statim  fratre. 
Tum  ancilla  domina  validior,  et  Poppaea  nonnisi  in  perniciem 
uxoris  nupta.  Postremo  crimen  omni  exitio  gravius.  Ac  puella 
vicesimo  aetatis  anno,  inter  centuriones  et  milites,  praesagio 
malorum  iam  vita  exemta,  nondum  tamen  morte  acquiescebat, 
Paucis  dehinc  interiectis  diebus  mori  iubetur. 

Taciti  Annalium  Lib.  XIV,  Cap.  63  sq. 

O  C  T  A  V  I  A  E 

Q  U  E  R  E  L  A. 


An  Nero  miteseit?  me  tuta  carina  ferebat:* 

Miror!  sic,  coniux,  non  mihi  notus  eras. 
Incolumis  teligi  telluris  littora  iussae; 

Sed  tamen  haec  mortis  parva  futura  mora  est 
Exsilio,  dum  vita  mihi  est  concessa,  fruamur: 

Est  aliquid,  solo  posse  dolere  loco: 
Est  aliquid,  comitem  dare  se  tibi,  tristis  aedon, 

Deflenti  querulis  aspera  fata  sonis. 
Perge  queri,  Philomela,  modus  nec  fletibus  adsit: 

Gonvenicns  animo  est  multa  querela  meo. 
Pergc  queri,  Philomcla,   modum  sed  pone  dolori : 

Quicquid  passa  gemis,  deteriora  tuli. 


<>  OCTAVIAE 

Namque  a  principio  series   mea  vita  malorum, 

Ut  cui  contigerint  stamina  nigra,  fuit. 
Illa  ego,  cui  nondum  sunt  bis  duo  luslra  peracta, 

Gasibus  implevi  saecula  tota  meis. 
Esse  hilarem  quid  sit,  nullo  cognovimus  usu; 

Gaudia  non  meminr,  non  sine  nube  dies: 
Sed  gladios,  iras,  terrores,   funera,  luctus, 

Multaque,  dum  meminr,  quae  memorare  pudet. 
Natales  mihi  quinque  ierant,  cum  murmur  in  aula 

Nescio  quid  visum  est  significare  mali. 
Dum  fugere  in  matris  paro  brachia>  mucro  pavenli 

Monstratur  tinctus  sanguine:  matris  erat. 
Dixerunt  sontem,  sontem  deflere  vetabar: 

Sonte  licet,  durum  matre  carere  fuit. 
Postmodo  cognovi  graviter  peccasse  parentem, 

Nec  culpam  dolul,  quam  periisse,  minus. 
Mox  viduum  patris  thalamum  occupat  altera  coniux, 

Opprobrium  nostrae  perniciesque  domiis. 
Ut  scclcrata  uxoiv,  sic,  non  dubitanda  Neronis 

Agrippina  parens,  dira  noverca  fuit. 


QUERELA. 

Heu,  quam  saepe  tibi,  dilecte  Britannice  frater, 

Indulgens  odio,  verbera  saeva  dedit. 
Heu,  quoties  iuvenem  iusto  fraudavit  honore 

Caesareum,  nato  postposuitque  suo. 
Ast  mihi  falsa  dabat  cum  mollibus  oscula  verbis,, 

Votis  me  cupiens  conciiiare  suis. 
Saepe  tenens  gremio,  »nescis,  Octavia,  dixit, 

Quam  sis  cara  mihi,  quae  tibi  dona  parem." 
Nunc  scio,  quae  pretii  tam  rari  dona  beatam 

Me  factura  essent:  id  Nero  munus  erat. 
Atque  mihi  nondum  ludis  puerilibus  apta 

Tempora  desierant,  cum  rata  dicta  facit. 
Sic,  sic  ad  positam  vadit  miserabilis  aramr 

Fati  ignara  sui,  quae  piet,  agna,  deos. 
En,  laetus  populus  me  circumplaudit  euntenv 

Undique  iactato  llore  tegente  viam; 
Per  totam   rulilae  collucent  lampades  urbem, 

Et  cantatus  Uymcn  sidera  summa  feril. 
Sed  pariter  taedam  quatiebas,  dira  Megaera* 

Tisiphonequc  ululans   est  comitata  chorum. 


8  OCTAVIAE 

0  laevis  avibus  iunctum  lacrymabile  foedus! 

0  tristes  thalamos,  quos  fugiebat  Amor! 
Hoc  tulerasne,  pater?  pietas  haec  debita  natae? 

Defensor  miserae   siccine  prolis  eras? 
Ni  patris  indignus  sit  nomine,  iura  suorum 

Cui  dominae  causa  prodere  vile  fuit. 
Ignoscende  tamen  genitor,  tua  facta  luisti: 

Durus  eras  nobis,   durior  ipse  tibi. 
Ne  tanto  obsequio  posset  non  digna  videri, 

Utque  animi  grati  pignora  certa  daret^ 
Agrippina  virum  Stygias  demisit  in  oras, 

Ad  regnumque  tibi  sic,  Nero,  stravit  iter, 
Imbuerat  caedes  infamia  sceptra  futura 

Caedibus:  id  verum  scilicet  omen  erat. 
Me,  simul  atque  impune  licet  contemnere^  Caesap 

Queislibet  indigne  coepit  habere  modis. 
Augustae  titulo  passim  Dominaeque  vocabar; 

Errabat  populus:  serva  Neronis  eram. 
At  servisse  parum  est:   servam  mea  iura  tenentem 

Vidi,  legitimi  participemque  tori. 


QUERELA  9 

Haec  et  plura  tuli,  mea  nec  patientia  victa  est, 

Sospite  te^  frater,  me  mihi  carc  magis; 
Cuius  in  amplexu  mihi  tuto  flere  licebat, 

Quique  meas  lacrymas  sistere  doctus  eras. 
Oh  quoties  solans  dixti :  »speremus  uterque!" 

Tam  tua  spes,  frater,  quam  mea  vana  fuit. 
Quid  mihi  mentis  erat,  cum  te,  dulcissime  rerum, 

Qui  solus  fueras  portus  et  ara  mihi, 
His  oculis  subito  exanimem  stratumque  viderem, 

In  mortem  caeca  te  rapiente  manu! 
Illa  per  insidias  fratris  morientis  inhaeret 

Pectoribus  species,  non  abitura,  meis, 
Tale  nihil  metuens,  iuvenis  data  pocula  suinit: 

Ut  bibit,  ut  pallor   mortis  in  ora  venit; 
Labitur  infelix,,  oculosque  gravantibus  atris 

Me  quaerit  tenebris,  aspiciensque  gemit. 
Scires  supremum  vale  dicere  velle  sorori,  — 

Sed  iam  cum  toto  corpore  lingua  riget. 
Et  post  tale  scelus  Caesar  nec  lumina  flexit, 

Inceptisque  opulis  vix   tulit  osse   inoram! 


10  OCTAVIAE 

Ast  ego  muta  dolore  fui,  sed  pectore  in  imo, 

Barbare,  devovi  teque  tuumque  nefas. 
Tunc  odium  quid  sit  coepi  sentire  vicissim, 

Et  quod  sentibam  dissimulare  minus. 
Scilicet  horrendo  studeam  placuisse  tyranno! 

Carnifici  fratris  blandiar  ipsa  soror! 
Nec  Nero  caede  una  mihi  detestandus,  et  idem, 

Pro  casti  Superi,  quantiis  adulter  erat! 
Oh  quot  nequitiae  effrenae  dedit  ille  videnda 

Monstra  mihi,  lingua  non  referenda  mea: 
Quamvis  audit  enim  me  nonnisi  sylva  loquentem, 

Talia  vel  sylva  promere  teste  pudet. 
Sanguinis  et  quantum  sceptris  immitibus  haeret! 

Impia  quam  multa  dextera  caede  madet! 
Non  est  tanta  tigri  laniare  lubido,  Neronem 

Quanta  in  Romuleae  viscera  gentis  agit. 
Nec  tigris  in  proprium  saevit  genus:  hac  quoque,  Caesar, 

Dici  parte  potes  tu  superare  feras, 
Mactare  ausus  cam,  cuius  nec  parva  nec  una, 

Maxima  culpa  tamen  tc  peperisse  fuit. 


QUERELA.  1 1 

Occidit  Agrippina,  nimis,  pro!  digna  perire, 

Sed  non  a  nati  digna  perire  manu. 
Damnari  meruit,  sed  non  te  iudice,  Caesaiv, 

Non  nisi  per  matris  erimina  facte  potens. 
Et  matrem,  et  se  demeritam  Nero  sustulit:  i  nunc, 

Talem  non  venerer  cur  ego,  quaere,  virum. 
Saepe  per  opprobrium  mihi  »coniux  frigida"  dixit: 

Verior  illius  vox,  puto,  nulla  fuit. 
Sive  aspexit  eniin,  fugiebat  pectore  sanguis, 

Et  causa  algoris  trux  mihi  vultus  erat. 
Seu  tetigit,  virus  velut  adspergente  colubra, 

Qua  posuit  dextram  frigidus  horror  iit. 
Hunc  poteras  optare  adeo,  Poppaea,,  maritum, 

Ilic  tuus  ut  fieret  nilque  putare  nefas? 
Ah  quoties  dices,  penitus  tua  cum  bona  noris: 

Merces,  en,  tanto  digna  labore  parum! 
Sed  fuerim  quamvis  impurum  exosa  tyrannum, 

Devoto  et  pulsam  mc  iuvct  esse  toro: 
Non  mihi  sunt  uinquam  violata  iugalia  sacra> 

Ki  lorige  crimen,  quod  Nero  lingil,  abesl 


1 2  OCTAVIAE 

Vix  equidem  (iateor),  tali  sociata  marito, 

Turpe  mihi  culpae  succubuisse   putem: 
Sed  nec  succubui,  nec  sic  mea  causa  tuenda  est: 

Integra  sum  vitae  dissimilisque  viro. 
Vos  habeo  testes,   nomen  mihi  dulce,  Quirites, 

Post  data  tot  curae  tantaque  signa  mei. 
Vosque,  dei,  testor:  quamquani,  mente  esse  pudica 

Criminis  et  puram  cum  nihil  expediat, 
Cumque  orbi  det  iura  deum  contemtor  inultus, 

Nomina  sollicitor  vana  putare  deos. 
Absit!  stulta  loquor  demens:  ignoscite  divi! 

Tantis  flagitiis  non  sua  poena  deest. 
Solus  cur  timet  esse  Nero?  cur  sponte  tremiscit 

Saepe  et  utraque  tegens  exsilit  ora  manu? 
Ipsius  actorum  nimirum  terret  imago 

Sanguinolenta :  fugit  se  furiasque  suas. 
Ah  quoties  vidi  somni  simulacra  paventem, 

Et  tetigere  aures  talia  verba  meas: 
»Vae  inihr,  quid  vultis?  furiosi,  parcite,  manes! 

Ante  alios  genitrix,,  tu  quoque,  frater,  abil" 


QUERELA.  *3 

En  vindieta  deum.  Coepisti   iam  dare  poenam, 

Improbe,  qua  brevior  vita  futura  tua  est. 
Nulla  quies  tibi  erit;  quantoque  es  peior  Oreste, 

Peior  Orestea  semper  Erinnys  aget. 
Viventi  anle  oculos  tua  plurima  victima  stabit, 

Ultrix,  me  sociam  mox  habitura,  cohors; 
Exstinctoque,  tuis  meritis  si  poena  sit  aequa, 

Non  in  supplicium  Styx  erit  una  salis. 
Nec  regnare  diu  tantumve  senescere  monstrum 

Romani  populi  Numina  laesa  sinent. 
Eventura  cano.  Tua  te,  Nero,  crimina  perdent, 

Quaque  cades,  populo  festa  erit  illa  dies. 
Iamque  tuae  metues,  alienae  prodige,  vitae, 

Et  modo  sis  salvus,  quidlibet  esse  voles. 
Numina  nunc  posces:  ridebunt  illa  vocantem; 

Nunc  bomines:  nemo,  qui  miserescat,  erit. 
Supplex  ad  cives,  sed  frustra,  brachia  tendes: 

Flectal,  qui  llecti  nescius  ipse  fuit! 
Digna  lues,  et  quam  sit  res  abiecta  tyrannus, 

Conveniens  vitae  mors  documenta  dabit. 


14  OCTAVIAE  QUERELA. 

Ah,  miseranda  licet,  sorti  collata  Ncronis, 

Iudice  me;  dici  sors  niea  laeta  potest. 
Est  aliquid  sibi  mens  nullius  conscia  culpae: 

Quae  mala  cunque  feram,  non  meruisse,  iuvat. 
Est  etiam  hoc  aliquid,  semper  vixisse  dolentem: 

Sic  didici  damnum  ducere  vile  mori. 
Fallor?  an  huc  video  caedis  properare  ministros? 

Non  fallunt  oculi:  turha  cruenta,  venis. 
Ultima  constanti  nunc  mente,  Octavia,  perfer: 

Sic  es  nempe  malis  eripienda  novis. 
En  pectus,  famuli:  domino  me  dicite  vestro, 

Quam  tremet  ipse  brevi,   non  tremuisse  necem. 

